title: Smernica Komisie 2006/125/ES z  5. decembra 2006 o potravinách spracovaných na báze obilnín a detskej potrave určených pre dojčatá a malé deti (kodifikované znenie)   (Text s významom pre EHP)

text:
               6.12.2006

               SK

               Úradný vestník Európskej únie

               L 339/16

      SMERNICA KOMISIE 2006/125/ES
   z 5. decembra 2006
   o potravinách spracovaných na báze obilnín a detskej potrave určených pre dojčatá a malé deti
   (Text s významom pre EHP)
   (kodifikované znenie)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 89/398/EHS z 3. mája 1989 o aproximácii právnych predpisov členských štátov, ktoré sa týkajú potravín na určité nutričné využitie (1), najmä na jej článok 4 ods. 1,
   keďže:

               (1)

               Smernica Komisie 96/5/ES zo 16. februára 1996 o potravinách spracovaných na báze obilnín a detskej potrave určenej pre dojčatá a malé deti (2) bola opakovane (3) podstatným spôsobom zmenená a doplnená. V záujme jasnosti a prehľadnosti by sa mala táto smernica kodifikovať.

               (2)

               Potraviny spracované na báze obilnín a detská potrava určená pre dojčatá a malé deti sa konzumujú ako súčasť pestrej stravy a netvoria jediný zdroj výživy dojčiat a malých detí.

               (3)

               Existuje veľký výber spomínaných výrobkov, ktorý vyjadruje veľkú rozmanitosť stravy dojčiat, u ktorých sa prestalo s pridájaním, a malých detí vzhľadom na kultúrne a sociálne okolnosti existujúce v Spoločenstve.

               (4)

               Základné zloženie spomínaných výrobkov musí byť vhodné na plnenie požiadaviek na obsah výživných látok vo výžive dojčiat a malých detí v dobrom zdravotnom stave stanovených vo forme všeobecne prijatých vedeckých údajov, pričom sa zohľadňujú vyššie uvedené faktory.

               (5)

               Mali by sa stanoviť základné požiadavky na zloženie z hľadiska obsahu výživných látok na dve široké kategórie týchto výrobkov a to na potraviny spracované na báze obilnín a detskú potravu.

               (6)

               Hoci by sa v dôsledku povahy týchto výrobkov mal stanoviť určitý počet záväzných požiadaviek a iných obmedzení, pokiaľ ide o množstvo vitamínov, minerálov a iných živín, malo by sa povoliť, že výrobcovia môžu tieto živiny zámerne pridávať za predpokladu, že použijú výlučne niektoré látky určené touto smernicou.

               (7)

               Neukazuje sa, že by spotreba výrobkov, do ktorých sa tieto živiny zámerne pridávajú v množstvách, aké sa v súčasnosti pozorujú v Spoločenstve, viedla k nadmernému príjmu týchto živín u dojčiat a malých detí. Mala by sa venovať pozornosť vývoju situácie a ak bude potrebné, mali by prijať vhodné opatrenia.

               (8)

               Rôzne pravidlá o maximálnych hladinách rezíduí pesticídov v potravinách spracovaných na báze obilnín a detskej potrave vytvárajú obchodné bariéry medzi niektorými členskými štátmi.

               (9)

               Maximálne hladiny rezíduí pesticídov stanovené v smernici Rady 76/895/EHS z 23. novembra 1976 o stanovení maximálnych limitov rezíduí pesticídov v a na ovocí a zelenine (4), v smernici Rady 86/362/EHS z 24. júla 1986 o stanovení maximálnych limitov rezíduí pesticídov v a na obilninách (5), v smernici Rady 86/363/EHS z 24. júla 1986, ktorou sa stanovujú maximálne úrovne rezíduí pesticídov v a na potravinách živočíšneho pôvodu (6) a v smernici Rady 90/642/EHS z 27. novembra 1990 o stanovení maximálnych hladín pre rezíduá pesticídov v a na určitých produktoch rastlinného pôvodu vrátane ovocia a zeleniny (7) sú bez vplyvu na osobitné ustanovenia platné pre potraviny na báze obilnín a detskú potravu.

               (10)

               Pri zohľadnení medzinárodných záväzkov Spoločenstva v prípadoch, keď je príslušný vedecký dôkaz nedostatočný, umožňuje bezpečnostný princíp Spoločenstvu dočasne prijať opatrenia na základe dostupných súvisiacich informácií dovtedy, kým sa v rozumnej lehote nevypracuje dodatočné hodnotenie rizika a kým sa opatrenia neposúdia.

               (11)

               Na základe dvoch stanovísk, ktoré poskytol Vedecký výbor pre potraviny 19. septembra 1997 a 4. júna 1998 existujú v súčasnosti pochybnosti o primeranosti existujúcich hodnôt prijateľného denného príjmu (ADI) pesticídov a rezíduí pesticídov na ochranu zdravia dojčiat a malých detí. Pokiaľ ide o potraviny na osobitné výživové účely určené pre dojčatá a malé deti je z tohto dôvodu vhodné prijať veľmi nízke spoločné množstvo pre všetky pesticídy dovtedy, kým sa od prípadu k prípadu nevykoná vedecké pozorovanie a vyhodnotenie látok. Určená hodnota tejto tohto nízkeho množstva by sa mala rovnať 0,01 mg/kg, čo je zvyčajne v praxi minimálne zistiteľné množstvo.

               (12)

               Malo by sa požadovať stanovenie prísnych obmedzení na rezíduá pesticídov. Pri starostlivom výbere surovín a za predpokladu, že potraviny spracované na báze obilnín a detská potrava prechádzajú v priebehu svojej výroby rozsiahlym spracovaním, je možné vyrábať výrobky, ktoré obsahujú veľmi nízke hladiny rezíduí pesticídov. Avšak aj pri malom počte pesticídov alebo metabolitov pesticídov by mohlo i v prípade maximálnej hladiny rezíduí 0,01 mg/kg dôjsť u dojčiat a malých detí v najhoršom prípade, ktorý sa týka podmienok prijímania potravy, k prekročeniu ADI. Ide o pesticídy alebo metabolity pesticídov s ADI nižšou ako 0,0005 mg/kg telesnej hmotnosti.

               (13)

               Táto smernica ustanovuje zásadu zákazu používania týchto pesticídov pri výrobe poľnohospodárskych produktov určených na potraviny spracované na báze obilnín a detskú potravu. Tento zákaz však nevyhnutne nezaručí, že sa tieto pesticídy vôbec nenachádzajú v produktoch, keďže niektoré pesticídy znečisťujú životné prostredie a ich rezíduá sa môžu v daných produktoch nachádzať.

               (14)

               Zdravie dojčiat a malých detí je možné lepšie ochrániť uplatnením dodatočných požiadaviek, ktoré môžu byť dodržiavané prostredníctvom analýz bez ohľadu na pôvod produktu.

               (15)

               Väčšina pesticídov, ktorých hodnota ADI je nižšia ako 0,0005 mg/kg telesnej hmotnosti, sú už v Spoločenstve zakázané. Zakázané pesticídy by nemalo byť možné zistiť v potravinách spracovaných na báze obilnín a v detskej potrave ani pomocou najmodernejších analytických metód. Niektoré pesticídy sa však odbúravajú pomaly a naďalej znečisťujú životné prostredie. Môžu sa nachádzať v potravinách vyrobených na báze obilnín a v detskej potrave, aj keď v nich neboli použité. Na účely kontroly by sa mal dodržať zosúladený prístup.

               (16)

               Do rozhodnutia Komisie o tom, či tieto pesticídy spĺňajú požiadavky na bezpečnosť podľa článku 5 smernice Rady 91/414/EHS z 15. júla 1991 o uvádzaní prípravkov na ochranu rastlín na trh (8), by malo byť ďalšie používanie povolených pesticídov povolené iba vtedy, ak ich rezíduá vyhovujú maximálnym hladinám rezíduí stanoveným v tejto smernici. Hodnoty týchto hladín by mali byť stanovené tak, aby hodnota ADI u dojčiat a malých detí ani v najhorších prípadoch, ktoré sa týkajú podmienok prijímania potravy, nebola prekročená.

               (17)

               Používaním nových zložiek potravín by sa malo zaoberať samostatné opatrenie, ktoré sa bude vzťahovať horizontálne na všetky potraviny.

               (18)

               Táto smernica vyjadruje súčasné poznatky o predmetných výrobkoch. O každej zmene a doplnení umožňujúcom inováciu na základe vedeckého a technického pokroku by sa malo rozhodovať postupom uvedeným v článku 13 ods. 2 smernice 89/398/EHS.

               (19)

               Kvôli osobám, pre ktoré sú tieto výrobky určené, by sa mali stanoviť potrebné mikrobiologické kritériá a maximálne množstvá znečisťujúcich látok.

               (20)

               Podľa článku 7 ods. 1 smernice 89/398/EHS výrobky, na ktoré sa vzťahuje táto smernica, podliehajú všeobecným pravidlám stanoveným v smernici Európskeho parlamentu a Rady 2000/13/ES z 20. marca 2000 o aproximácii právnych predpisov členských štátov, týkajúcich sa spôsobu označovania, prezentácie a reklamy potravín určených na predaj konečným spotrebiteľom (9).

               (21)

               V tejto smernici by mali byť podľa potreby prijaté a rozšírené dodatky a výnimky z týchto všeobecných pravidiel.

               (22)

               Najmä povaha a určenie výrobkov, na ktoré sa vzťahuje táto smernica, si vyžaduje, aby na ich obaloch boli vyznačené údaje o obsahu výživných látok udávajúce množstvo energie a hlavných živín, ktoré obsahujú. Na druhej strane by mal byť v súlade s bodom 9 článku 3 ods. 1 a článkom 11 smernice 2000/13/ES presne určený spôsob konzumácie, aby sa zabránilo nevhodnej konzumácii, ktorá by pravdepodobne viedla k poškodeniu zdravia dojčiat.

               (23)

               Vo všeobecnosti možno v súlade s pravidlami platnými pre všetky potraviny vznášať na spomínané výrobky požiadavky, ktoré nie sú špecificky zakázané, tieto požiadavky by mali tam, kde je to vhodné, zohľadňovať kritériá na zloženie stanovené v tejto smernici.

               (24)

               V záležitosti opatrení, ktoré sú spôsobilé vplývať na ľudské zdravie, sa konali porady v súlade s článkom 4 smernice 89/398/EHS.

               (25)

               Opatrenia ustanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat.

               (26)

               Táto smernica by sa nemala dotýkať povinností členských štátov týkajúcich sa lehôt na transpozíciu tých smerníc do vnútroštátneho práva, ktoré sú uvedené v prílohe VIII časti B,

         PRIJALA TÚTO SMERNICU:
   Článok 1
   1.   Táto smernica je „osobitnou smernicou“ v zmysle článku 4 ods. 1 smernice 89/398/EHS.
   2.   Táto smernica sa vzťahuje na potraviny na osobitné výživové účely, ktoré spĺňajú osobitné požiadavky na potraviny pre dojčatá a malé deti v dobrom zdravotnom stave v Spoločenstve a sú určené na výživu dojčiat, u ktorých sa prestalo s pridájaním, a výživu malých detí ako doplnok k ich strave a/alebo na ich postupné prispôsobovanie sa bežnej strave. Sem patria:

               a)

               „potraviny spracované na báze obilnín“, ktoré sa rozdeľujú na tieto štyri kategórie:

                           i)

                           jednoduché obilniny, ktoré sú alebo ktoré sa musia zmiešať s mliekom alebo inými vhodnými výživnými tekutinami;

                           ii)

                           obilniny s pridanou potravinovou zložkou s vysokým obsahom bielkovín, ktoré sú alebo ktoré sa musia zmiešať s vodou alebo inou vhodnou bezbielkovinovou tekutinou;

                           iii)

                           cestoviny, ktoré sa majú konzumovať po uvarení vo vriacej vode alebo v iných vhodných tekutinách;

                           iv)

                           sucháre a sušienky, ktoré sa majú konzumovať buď priamo, alebo po rozdrvení na prach s pridaním vody, mlieka alebo iných vhodných tekutín;

               b)

               „detská potrava“ iná než potraviny spracované na báze obilnín.

         3.   Táto smernica neplatí na tie druhy mlieka, ktoré sú určené pre malé deti.
   Článok 2
   Na účely tejto smernice sa uplatňujú nasledujúce definície:

               a)

               „dojčatá“ sú deti vo veku do dvanástich mesiacov;

               b)

               „malé deti“ sú deti vo veku od jedného do troch rokov;

               c)

               „rezíduum pesticídu“ znamená zvyšok výrobku na ochranu rastlín v potravinách spracovaných na báze obilnín a v detskej potrave definovaného v bode 1 článku 2 smernice Rady 91/414/EHS vrátane jeho metabolitov a výrobkov, ktoré vznikajú jeho degradáciou alebo reakciou.

         Článok 3
   Členské štáty zabezpečia, aby sa výrobky uvedené v článku 1 ods. 2 predávali na trhu v rámci Spoločenstva iba vtedy, keď vyhovujú pravidlám stanoveným v tejto smernici.
   Článok 4
   Potraviny spracované na báze obilnín a detská potrava sa musia vyrábať zo zložiek, ktorých vhodnosť na osobitné účely výživy dojčiat a malých detí bola stanovená na základe všeobecne prijatých vedeckých údajov.
   Článok 5
   1.   Potraviny spracované na báze obilnín musia vyhovovať kritériám zloženia špecifikovaným v prílohe I.
   2.   Detská potrava, ktorá je opísaná v prílohe II, musí vyhovovať kritériám zloženia bližšie určeným v tejto prílohe.
   Článok 6
   Pri výrobe potravín spracovaných na báze obilnín a detskej potravy možno pridávať iba výživné látky uvedené v prílohe IV.
   Neskôr sa musia stanoviť kritériá čistoty týchto látok.
   Článok 7
   1.   Potraviny spracované na báze obilnín a detská potrava nesmú obsahovať žiadnu látku v takom množstve, ktoré by ohrozilo zdravie dojčiat a malých detí. Stanovia sa potrebné maximálne množstvá pre iné látky, ako sú látky uvedené v odsekoch 2 a 3.
   2.   Potraviny spracované na báze obilnín a detská potrava nesmú obsahovať rezíduá jednotlivých pesticídov v množstvách prevyšujúcich 0,01 mg/kg okrem tých látok, pre ktoré boli v prílohe VI stanovené osobitné množstvá. V tomto prípade platia tieto osobitné množstvá.
   Analytickými metódami pre určovanie hladín rezíduí pesticídov sú všeobecne prijateľné normalizované metódy.
   3.   Pesticídy, ktoré sú uvedené v prílohe VII sa nesmú použiť v poľnohospodárskych produktoch určených na výrobu potravín spracovaných na báze obilnín a detskej potravy.
   Avšak na účely kontroly:

               a)

               pesticídy uvedené v tabuľke 1 prílohy VII sa považujú za nepoužité, ak ich rezíduá neprekračujú hodnotu 0,003 mg/kg. Táto hodnota sa považuje za kvantifikovateľné množstvo analytických metód a pravidelne sa skúma s ohľadom na technický pokrok;

               b)

               pesticídy uvedené v tabuľke 2 prílohy VII sa považujú za nepoužité, ak ich rezíduá neprekračujú hodnotu 0,003 mg/kg. Táto hodnota sa pravidelne prehodnocuje s ohľadom na údaje o znečistení životného prostredia.

         4.   Množstvá uvedené v odsekoch 2 a 3 sa vzťahujú na produkty určené na priamu spotrebu alebo rekonštituované v súlade s pokynmi výrobcov.
   5.   Pre pesticídy uvedené v prílohe VI, ak sa prijme rozhodnutie o nezaradení účinných látok do prílohy I k smernici 91/414/EHS, sa vzhľadom na uvedené zmenia a doplnia prílohy VI a VII k tejto smernici.
   6.   Podľa potreby sa musia určovať mikrobiologické kritériá.
   Článok 8
   1.   Medzi údajmi vyznačenými na obaloch spomínaných výrobkov musia byť okrem hodnôt stanovených v článku 3 smernice 2000/13/ES aj tieto záväzné podrobné údaje:

               a)

               vyhlásenie týkajúce sa vhodného veku, od ktorého možno daný výrobok konzumovať s uvážením jeho zloženia, štruktúry alebo iných konkrétnych vlastností. Pri žiadnom výrobku by stanovený vek nemal byť nižší než štyri mesiace. Na výrobkoch s odporúčanou konzumáciou od štyroch mesiacov môže byť vyznačené, že sú vhodné od tohto veku, pokiaľ nezávislé osoby s lekárskou, farmaceutickou kvalifikáciou alebo kvalifikáciou v oblasti výživy, alebo iní odborníci zodpovední za starostlivosť o matku a dieťa neodporúčajú inak;

               b)

               informácie týkajúce sa prítomnosti alebo neprítomnosti lepku, ak vyznačený vek, od ktorého možno výrobok konzumovať, je nižší než šesť mesiacov;

               c)

               hodnota využiteľnej energie vyjadrená v kJ a v kcal a obsah bielkovín, cukrov a tukov vyjadrený v číselnej forme na 100 g alebo 100 ml výrobku v stave, v akom sa predáva, a kde je to vhodné, aj na stanovené množstvo výrobku navrhované na konzumáciu;

               d)

               priemerné množstvo každej minerálnej látky a každého vitamínu stanovené určeným osobitným množstvom uvedeným v prílohe I a prílohe II, vyjadrené v číselnej forme na 100 g alebo 100 ml výrobku v stave, v akom sa predáva a kde je to vhodné, aj na stanovené množstvo výrobku navrhované na konzumáciu;

               e)

               ak je to potrebné, pokyny na vhodnú prípravu a vyjadrenie, aké je dôležité dodržiavať tieto pokyny.

         2.   Medzi údajmi vyznačenými na obaloch výrobkov môže byť uvedené:

               a)

               priemerné množstvo tých živín, ktoré sú uvedené v prílohe IV, ak tieto údaje nie sú zabezpečené realizáciou ustanovenia písmena d) odseku 1, vyjadrené v číselnej forme na 100 g alebo 100 ml výrobku v stave, v akom sa predáva, a kde je to vhodné, aj na stanovené množstvo výrobku, navrhované na konzumáciu;

               b)

               okrem číselných informácií aj informácie o množstvách tých vitamínov a minerálov, ktoré sú uvedené v prílohe V, vyjadrené v percentách referenčných hodnôt uvedených v tejto prílohe, na 100 g alebo 100 ml výrobku v stave, v akom sa predáva, a kde je to vhodné, aj na stanovené množstvo výrobku navrhované na konzumáciu za predpokladu, že obsahované množstvá sa minimálne rovnajú 15 % referenčných hodnôt.

         Článok 9
   Smernica 96/5/ES zmenená a doplnená smernicami uvedenými v prílohe VIII časti A sa ruší bez vplyvu na povinnosti členských štátov týkajúce sa lehôt na transpozíciu tých smerníc do vnútroštátneho práva, ktoré sú uvedené v prílohe VIII časti B.
   Odkazy na zrušenú smernicu sa považujú za odkazy na túto smernicu a znejú v súlade s tabuľkou zhody uvedenou v prílohe IX.
   Článok 10
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 11
   Táto smernica je určená členským štátom.

      V Bruseli 5. decembra 2006

            Za Komisiu

            predseda

         José Manuel BARROSO

      (1)  Ú. v. ES L 186, 30.6.1989, s. 27. Smernica naposledy zmenená a doplnená nariadením Európskeho parlamentu a Rady (ES) č. 1882/2003 (Ú. v. EÚ L 284, 31.10.2003, s. 1).

      (2)  Ú. v. ES L 49, 28.2.1996, s. 17. Smernica naposledy zmenená a doplnená smernicou 2003/13/ES (Ú. v. EÚ L 41, 14.2.2003, s. 33).

      (3)  Pozri prílohu VIII časť A.

      (4)  Ú. v. ES L 340, 9.12.1976, s. 26. Smernica zrušená nariadením Európskeho parlamentu a Rady (ES) č. 396/2005 (Ú. v. EÚ L 70, 16.3.2005, s. 1.).

      (5)  Ú. v. ES L 221, 7.8.1986, s. 37. Smernica zrušená nariadením (ES) č. 396/2005.

      (6)  Ú. v. ES L 221, 7.8.1986, s. 43. Smernica zrušená nariadením (ES) č. 396/2005.

      (7)  Ú. v. ES L 350, 14.12.1990, s. 71. Smernica zrušená nariadením (ES) č. 396/2005.

      (8)  Ú. v. ES L 230, 19.8.1991, s. 1. Smernica naposledy zmenená a doplnená nariadením (ES) č. 396/2005.

      (9)  Ú. v. ES L 109, 6.5.2000, s. 29. Smernica naposledy zmenená a doplnená smernicou 2003/89/ES (Ú. v. EÚ L 308, 25.11.2003, s. 15).

      PRÍLOHA I
      ZÁKLADNÉ ZLOŽENIE POTRAVÍN SPRACOVANÝCH NA BÁZE OBILNÍN PRE DOJČATÁ A MALÉ DETI
      Požiadavky týkajúce sa živín sa vzťahujú na výrobky predávané na trhu, pripravené na konzumáciu bez úpravy alebo po úprave podľa pokynov výrobcu.
      1.   OBSAH OBILNÍN
      Potraviny spracované na báze obilnín sa prvotne pripravujú z jedného alebo viacerých druhov rozomletých obilnín a/alebo hľuzových výrobkov s vysokým obsahom škrobu.
      Množstvo obilnín a/alebo hľúz s vysokým obsahom škrobu vyjadrené hmotnosťou nesmie byť nižšie než 25 % hmotnosti sušiny v konečnej zmesi.
      2.   BIELKOVINY

                  2.1.

                  Obsah bielkovín vo výrobkoch uvedených v článku 1 ods. 2 písm. a) bodoch ii) a iv) nesmie prevyšovať 1,3 g/100 kJ (5,5 g/100 kcal).

                  2.2.

                  Obsah pridaných bielkovín vo výrobkoch uvedených v článku 1 ods. 2 písm. a) bode ii) nesmie byť nižší než 0,48 g/100 kJ (2 g/100 kcal).

                  2.3.

                  V sušienkach uvedených v článku 1 ods. 2 písm. a) bode iv), do ktorých sa pri výrobe pridáva potravinová zložka s vysokým obsahom bielkovín a ktoré sa uvádzajú bez úpravy, nesmie byť obsah pridaných bielkovín nižší než 0,36 g/100 kJ (1,5 g/100 kcal).

                  2.4.

                  Chemický index pridaných bielkovín musí byť rovný najmenej 80 % chemického indexu referenčnej bielkoviny (kazeínu definovaného v prílohe III) alebo pomer účinnosti bielkoviny (PER) na danú bielkovinu v zmesi musí byť rovný najmenej 70 % tohto pomeru na referenčnú bielkovinu. Pridávanie aminokyselín je vo všetkých prípadoch povolené výhradne na účely zlepšenia výživovej hodnoty bielkovinovej zmesi a iba v takých podieloch, aké sú na dané účely nevyhnutné.

            3.   CUKRY

                  3.1.

                  Ak sa do výrobkov uvedených v článku 1 ods. 2 písm. a) bodoch i) a iv) pridáva sacharóza, fruktóza, glukóza, glukózové sirupy alebo med:

                              —

                              množstvo pridaných cukrov z týchto zdrojov nesmie prevyšovať 1,8 g/100 kJ (7,5 g/100 kcal),

                              —

                              množstvo pridanej fruktózy nesmie prevyšovať 0,9 g/100 kJ (3,75 g/100 kcal).

                  3.2.

                  Ak sa do výrobkov uvedených v článku 1 ods. 2 písm. a) bode ii) pridáva sacharóza, fruktóza, glukóza, glukózové sirupy alebo med:

                              —

                              množstvo pridaných cukrov z týchto zdrojov nesmie prevyšovať 1,2 g/100 kJ (5 g/100 kcal),

                              —

                              množstvo pridanej fruktózy nesmie prevyšovať 0,6 g/100 kJ (2,5 g/100 kcal).

            4.   LIPIDY

                  4.1.

                  Obsah lipidov vo výrobkoch uvedených v článku 1 ods. 2 písm. a) bodoch i) a iv) nesmie prevyšovať 0,8 g/100 kJ (3,3 g/100 kcal).

                  4.2.

                  Obsah lipidov vo výrobkoch uvedených v článku 1 ods. 2 písm. a) bode ii) nesmie prevyšovať 1,1 g/100 kJ (4,5 g/100 kcal). Ak obsah lipidov prevyšuje 0,8 g/100 kJ (3,3 g/100 kcal):

                              —

                              množstvo kyseliny laurovej (dodekánovej) nesmie prevyšovať 15 % celkového obsahu lipidov,

                              —

                              množstvo kyseliny myristovej (tertradekánovej) nesmie prevyšovať 15 % celkového obsahu lipidov,

                              —

                              množstvo kyseliny linolovej (vo forme glyceridov = linolanov) nesmie byť nižšie než 70 mg/100 kJ (300 mg/100 kcal) a nesmie prevyšovať 285 mg/100 kJ (1 200 mg/100 kcal).

            5.   MINERÁLY
      5.1.   Sodík

                  —

                  soli sodíka sa môžu pridávať do potravín spracovaných na báze obilnín iba na technologické účely,

                  —

                  obsah sodíka v potravinách spracovaných na báze obilnín nesmie prevyšovať 25 mg/100 kJ (100 mg/100 kcal).

            5.2.   Vápnik

                  5.2.1.

                  Obsah vápnika vo výrobkoch uvedených v článku 1 ods. 2 písm. a) bode ii) nesmie byť nižší než 20 mg/100 kJ (80 mg/100 kcal).

                  5.2.2.

                  Obsah vápnika vo výrobkoch uvedených v článku 1 ods. 2 písm. a) bode iv), do ktorých sa pri výrobe pridáva mlieko (mliečne sušienky) a ktoré sa prezentujú bez úpravy, nesmie byť nižší než 12 mg/100 kJ (50 mg/100 kcal).

            6.   VITAMÍNY

                  6.1.

                  Obsah tiamínu v potravinách spracovaných na báze obilnín nesmie byť nižší než 25 μg/100 kJ (100 μg/100 kcal).

                  6.2.

                  Pre výrobky uvedené v článku 1 ods. 2 písm. a) bode ii) platí:

                              Na 100 kJ

                              Na 100 kcal

                              Minimálne

                              Maximálne

                              Minimálne

                              Maximálne

                              Vitamín A (μg RE) (1)

                              14

                              43

                              60

                              180

                              Vitamín D (μg) (2)

                              0,25

                              0,75

                              1

                              3

                        Tieto množstvá sú platné aj vtedy, keď sa vitamíny A a D pridávajú do iných potravín spracovaných na báze obilnín.

            7.   MAXIMÁLNE MNOŽSTVÁ VITAMÍNOV, MINERÁLOV A STOPOVÝCH PRVKOV, AK SA PRIDÁVAJÚ
      Požiadavky týkajúce sa živín sa vzťahujú na výrobky pre okamžitú spotrebu, ktoré sa predávajú v takom stave alebo sa pripravujú podľa návodu výrobcu, s výnimkou draslíka a vápnika, na ktoré sa vzťahujú požiadavky ako na predávaný výrobok.

                  Živina

                  Maximálne množstvo na 100 kcal

                  Vitamín A (μg RE)

                  180

                  Vitamín E (mg α-TE) (3)

                  3

                  Vitamín D (μg)

                  3

                  Vitamín C (mg)

                  12,5/25 (4)

                  Tiamín (mg)

                  0,5

                  Riboflavín (mg)

                  0,4

                  Niacín (mg NE) (5)

                  4,5

                  Vitamín B6 (mg)

                  0,35

                  Kyselina listová (μg)

                  50

                  Vitamín B12 (μg)

                  0,35

                  Kyselina pantoténová (mg)

                  1,5

                  Biotín (μg)

                  10

                  Draslík (mg)

                  160

                  Vápnik (mg)

                  80/180 (6)/100 (7)

                  Magnézium (mg)

                  40

                  Železo (mg)

                  3

                  Zinok (mg)

                  2

                  Meď (μg)

                  40

                  Jód (μg)

                  35

                  Mangán (mg)

                  0,6

         (1)  RE = všetky transretinolové ekvivalenty.

         (2)  Vo forme cholekalciferolu, pre ktorý je 10 μg = 400 i.j. vitamínu D.

         (3)  α-TE = d-α-ekvivalent tokoferolu.

         (4)  Toto obmedzenie sa vzťahuje na výrobky obohatené železom.

         (5)  NE = ekvivalenty niacínu = mg kyselina nikotínová + mg tryptofan/60.

         (6)  Toto obmedzenie sa vzťahuje na výrobky uvedené v článku 1 ods. 2 písm. a) bodoch i) a ii).

         (7)  Toto obmedzenie sa vzťahuje na výrobky uvedené v článku 1 ods. 2 písm. a) bode iv).

      PRÍLOHA II
      ZÁKLADNÉ ZLOŽENIE DETSKEJ POTRAVY URČENEJ PRE DOJČATÁ A MALÉ DETI
      Požiadavky týkajúce sa živín sa vzťahujú na výrobky predávané na trhu, pripravené na konzumáciu bez úpravy alebo po úprave podľa pokynov výrobcu.
      1.   BIELKOVINY

                  1.1.

                  Ak sú mäso, hydina, ryby, droby alebo iný tradičný zdroj bielkovín jedinými zložkami, ktoré sa uvádzajú v názve výrobku, potom:

                              —

                              celkové množstvo mäsa, hydiny, rýb, drobov alebo iného tradičného zdroja bielkovín, ktorý sa uvádza v názve výrobku, musí tvoriť najmenej 40 % hmotnosti celého výrobku,

                              —

                              každé mäso, hydina, ryby, droby alebo iný tradičný zdroj bielkovín, ktorý sa uvádza v názve výrobku, musí tvoriť najmenej 25 % hmotnosti celkového množstva zdrojov bielkovín uvádzaných v názve,

                              —

                              celkové množstvo bielkovín zo zdrojov uvádzaných v názve výrobku nesmie byť menšie než 1,7 g/100 kJ (7 g/100 kcal).

                  1.2.

                  Ak sa mäso, hydina, ryby, droby alebo iný tradičný zdroj bielkovín, samostatne alebo v kombinácii, uvádzajú na prvom mieste v názve výrobku, či sa už výrobok uvádza ako potrava alebo nie, potom:

                              —

                              celkové množstvo mäsa, hydiny, rýb, drobov alebo iného tradičného zdroja bielkovín, ktorý sa uvádza v názve výrobku, musí tvoriť najmenej 10 % hmotnosti celého výrobku,

                              —

                              každé mäso, hydina, ryby, droby alebo iný tradičný zdroj bielkovín, ktorý sa uvádza v názve výrobku, musí tvoriť najmenej 25 % hmotnosti celkového množstva pomenovaných zdrojov bielkovín,

                              —

                              množstvo bielkovín zo zdrojov uvádzaných v názve výrobku nesmie byť menšie než 1 g/100 kJ (4 g/100 kcal).

                  1.3.

                  Ak sa mäso, hydina, ryby, droby alebo iný tradičný zdroj bielkovín, samostatne alebo v kombinácii, uvádzajú v názve výrobku, ale nie na prvom mieste, či sa už výrobok uvádza ako potrava alebo nie, potom:

                              —

                              celkové množstvo mäsa, hydiny, rýb, drobov alebo iného tradičného zdroja bielkovín, ktorý sa uvádza v názve výrobku, musí tvoriť najmenej 8 % hmotnosti celého výrobku,

                              —

                              každé mäso, hydina, ryby, droby alebo iný tradičný zdroj bielkovín, ktorý sa uvádza v názve výrobku, musí tvoriť najmenej 25 % hmotnosti celkového množstva pomenovaných zdrojov bielkovín,

                              —

                              množstvo bielkovín zo zdrojov, ktoré sa uvádzajú v názve výrobku, nesmie byť menšie než 0,5 g/100 kJ (2,2 g/100 kcal),

                              —

                              celkové množstvo bielkovín vo výrobku zo všetkých zdrojov nesmie byť menšie než 0,7 g/100 kJ (3 g/100 kcal).

                  1.4.

                  Ak je syr uvedený v názve predkrmu spolu s ostatnými zložkami bez ohľadu na to, či sa takýto výrobok uvádza ako jedlo alebo nie, potom:

                              —

                              množstvo bielkovín z mliečnych zdrojov nesmie byť menšie ako 0,5 g/100 kJ (2,2 g/100 kcal),

                              —

                              celkové množstvo bielkovín zo všetkých zdrojov nesmie byť menšie ako 0,7 g/100 kJ (3 g/100 kcal).

                  1.5.

                  Ak je výrobok na obale označený ako potrava, ale v jeho názve sa neuvádza mäso, hydina, ryby, droby alebo iný tradičný zdroj bielkovín, celkové množstvo bielkovín vo výrobku zo všetkých zdrojov nesmie byť menšie než 0,7 g/100 kJ (3 g/100 kcal).

                  1.6.

                  Omáčky uvádzané ako prílohy k jedlu sú vyňaté z požiadaviek bodov 1.1 až 1.5 vrátane.

                  1.7.

                  Sladké jedlá, v ktorých názve sa ako prvá alebo jediná zložka spomínajú mliečne výrobky, nesmú obsahovať menej ako 2,2 g mliečnej bielkoviny/100 kcal. Všetky ostatné sladké jedlá sú vyňaté z požiadaviek uvedených v bodoch 1.1 až 1.5.

                  1.8.

                  Pridávanie aminokyselín je povolené výhradne na účely zlepšenia výživovej hodnoty prítomných bielkovín a iba v takých podieloch, aké sú na dané účely nevyhnutné.

            2.   CUKRY
      Celkové množstvá cukrov prítomných v ovocných a zeleninových šťavách a nektároch, v jedlách pripravovaných iba z ovocia a v dezertoch alebo pudingoch nesmú prevyšovať:

                  —

                  10 g/100 ml u zeleninových štiav a nápojov, ktoré sa z nich vyrábajú,

                  —

                  15 g/100 ml u ovocných štiav a nektárov a nápojov, ktoré sa z nich vyrábajú,

                  —

                  20 g/100 g u jedál pripravovaných iba z ovocia,

                  —

                  25 g/100 g u dezertov a pudingov,

                  —

                  5 g/100 g u ostatných nápojov, ktoré sa nevyrábajú z mlieka.

            3.   TUKY

                  3.1.

                  Pre výrobky uvedené v bode 1.1:
                  Ak je mäso alebo syr jedinou zložkou alebo ak sa v názve výrobku spomína na prvom mieste, celkové množstvo tukov vo výrobku zo všetkých zdrojov nesmie prevyšovať 1,4 g/100 kJ (6 g/100 kcal).

                  3.2.

                  U všetkých ostatných výrobkov celkové množstvo tukov vo výrobku zo všetkých zdrojov nesmie prevyšovať 1,1 g/100 kJ (4,5 g/100 kcal).

            4.   SODÍK

                  4.1.

                  Konečný obsah sodíka vo výrobku nesmie byť vyšší než 48 mg/100 kJ (200 mg/100 kcal) alebo nesmie byť vyšší než 200 mg na 100 g. Ak je však syr jedinou zložkou, ktorá sa uvádza v názve výrobku, konečný obsah sodíka vo výrobku nesmie byť vyšší než 70 mg/100 kJ (300 mg/100 kcal).

                  4.2.

                  Soli sodíka sa nemôžu pridávať do výrobkov z ovocia ani do dezertov, pudingov okrem prípadov, keď sa to robí na technologické účely.

            5.   VITAMÍNY
      Vitamín C
      Konečný obsah vitamínu C v ovocnej šťave, nektári alebo v zeleninovej šťave nesmie byť nižší než 6 mg/100 kJ (25 mg/100 kcal) alebo nesmie byť nižší než 25 mg na 100 g.
      Vitamín A
      Konečný obsah vitamínu A v zeleninových šťavách nesmie byť nižší než 25 μg RE/100 kJ (100 μg RE/100 kcal).
      Do iných druhov detskej potravy sa vitamín A nesmie pridávať.
      Vitamín D
      Vitamín D sa do detskej potravy nesmie pridávať.
      6.   MAXIMÁLNE MNOŽSTVÁ VITAMÍNOV, MINERÁLOV A STOPOVÝCH PRVKOV, AK SA PRIDÁVAJÚ
      Požiadavky týkajúce sa živín sa vzťahujú na výrobky pre okamžitú spotrebu, ktoré sa predávajú v takom stave alebo sa pripravujú podľa návodu výrobcu, s výnimkou draslíka a vápnika, na ktoré sa vzťahujú požiadavky ako na predávaný výrobok.

                  Živina

                  Maximálne množstvo na 100 kcal

                  Vitamín A (μg RE)

                  180 (1)

                  Vitamín E (mg α-TE)

                  3

                  Vitamín C (mg)

                  12,5/25 (2)/125 (3)

                  Tiamín (mg)

                  0,25

                  Riboflavín (mg)

                  0,4

                  Niacín (mg NE)

                  4,5

                  Vitamín B6 (mg)

                  0,35

                  Kyselina listová (μg)

                  50

                  Vitamín B12 (μg)

                  0,35

                  Kyselina pantoténová (mg)

                  1,5

                  Biotín (μg)

                  10

                  Draslík (mg)

                  160

                  Vápnik (mg)

                  80

                  Magnézium (mg)

                  40

                  Železo (mg)

                  3

                  Zinok (mg)

                  2

                  Meď (μg)

                  40

                  Jód (μg)

                  35

                  Mangán (mg)

                  0,6

         (1)  V súlade s ustanoveniami bodu 5.

         (2)  Toto obmedzenie sa vzťahuje na výrobky obohatené železom.

         (3)  Toto obmedzenie sa vzťahuje na jedlá na báze ovocia, ovocné šťavy, nektáre a zeleninové šťavy.

      PRÍLOHA III
      AMONIKYSELINOVÉ ZLOŽENIE KAZEÍNU

                  (g na 100 g bielkoviny)

                  Arginín

                  3,7

                  Cystín

                  0,3

                  Histidín

                  2,9

                  Izoleucín

                  5,4

                  Leucín

                  9,5

                  Lyzín

                  8,1

                  Metionín

                  2,8

                  Fenylalanín

                  5,2

                  Treonín

                  4,7

                  Tryptofan

                  1,6

                  Tyrozín

                  5,8

                  Valín

                  6,7

      PRÍLOHA IV
      VÝŽIVNÉ LÁTKY
      1.   VITAMÍNY
      Vitamín A
      Retinol
      Acetát retinylu
      Palmitát retinylu
      Beta karotén
      Vitamín D
      Vitamín D2 (= ergokalciferol)
      Vitamín D3 (= cholekalciferol)
      Vitamín B1
      Hydrochlorid tiamínu
      Monodusičnan tiamínu
      Vitamín B2
      Riboflavín
      Roboflavín-5′-fosfát, sodný
      Niacín
      Nikotínamid
      Kyselina nikotínová
      Vitamín B6
      Hydrochlorid pyridoxínu
      Pyridoxín-5-fosfát
      Dipalmitát pyridoxínu
      Kyselina pantoténová
      D-pantotenát vápenatý
      D-pantotenát sodný
      Dexpantenol
      Folát
      Kyselina listová
      Vitamín B12
      Kyanokobalamín
      Hydroxykobalamín
      Biotín
      D-biotín
      Vitamín C
      Kyselina L-askorbová
      L-askorbát sodný
      L-askorbát vápenatý
      Kyselina 6-palmityl-L-askorbová (palmitát askorbylu)
      Askorbát draselný
      Vitamín K
      Fylochinón (Fytomenadion)
      Vitamín E
      D-alfa tokoferol
      DL-alfa tokoferol
      Acetát D-alfa tokoferolu
      Acetát DL-alfa tokoferolu
      2.   AMINOKYSELINY

                  L-arginín
                  L-cystín
                  L-histidín
                  L-izoleucín
                  L-leucín
                  L-lyzín
                  L-cysteín

                  a ich hydrochloridy

            L-metionín
      L-fenylalanín
      L-treonín
      L-tryptofan
      L-tyrozín
      L-valín
      3.   INÉ
      Cholín
      Chlorid cholínu
      Citrát cholínu
      Bitartarát cholínu
      Inositol
      L-karnitín
      Hydrochlorid L-karnitínu
      4.   SOLI MINERÁLOV A STOPOVÉ PRVKY
      Vápnik
      Uhličitan vápenatý
      Chlorid vápenatý
      Vápenaté soli kyseliny citrónovej
      Glukonát vápenatý
      Glycerofosforečnan vápenatý
      Mliečnan vápenatý
      Oxid vápenatý
      Hydroxid vápenatý
      Vápenaté soli kyseliny ortofosforečnej
      Horčík
      Uhličitan horečnatý
      Chlorid horečnatý
      Horčíkové soli kyseliny citrónovej
      Glukonát horečnatý
      Oxid horečnatý
      Hydroxid horečnatý
      Horečnaté soli kyseliny ortofosforečnej
      Síran horečnatý
      Mliečnan horečnatý
      Glycerofosforečnan horečnatý
      Draslík
      Chlorid draselný
      Draselné soli kyseliny citrónovej
      Glukonát draselný
      Mliečnan draselný
      Glycerofosforečnan draselný
      Železo
      Citrát železnatý
      Citrát železito-amónny
      Glukonát železnatý
      Mliečnan železnatý
      Síran železnatý
      Fumarát železnatý
      Difosforečnan železitý (pyrofosforečnan železitý)
      Prvkové železo (karbonyl + elektrolyticky + redukované vodíkom)
      Sacharát železitý
      Difosforečnan sodno-železitý
      Uhličitan železnatý
      Meď
      Komplex medi a lyzínu
      Uhličitan meďnatý
      Citrát meďnatý
      Glukonát meďnatý
      Síran meďnatý
      Zinok
      Octan zinočnatý
      Chlorid zinočnatý
      Citrát zinočnatý
      Mliečnan zinočnatý
      Síran zinočnatý
      Oxid zinočnatý
      Glukonát zinočnatý
      Mangán
      Uhličitan mangánatý
      Chlorid mangánatý
      Citrát mangánatý
      Glukonát mangánatý
      Síran mangánatý
      Glycerofosforečnan mangánatý
      Jód
      Jodid sodný
      Jodid draselný
      Jodičnan draselný
      Jodičnan sodný

      PRÍLOHA V
      REFERENČNÉ HODNOTY NA OZNAČOVANIE OBSAHU VÝŽIVNÝCH LÁTOK NA OBALOCH POTRAVÍN URČENÝCH PRE DOJČATÁ A MALÉ DETI

                  Živina

                  Referenčná hodnota na označenie na obale

                  Vitamín A

                  (μg) 400

                  Vitamín D

                  (μg) 10

                  Vitamín C

                  (mg) 25

                  Tiamín

                  (mg) 0,5

                  Riboflavín

                  (mg) 0,8

                  Ekvivalenty niacínu

                  (mg) 9

                  Vitamín B6

                  (mg) 0,7

                  Folát

                  (μg) 100

                  Vitamín B12

                  (μg) 0,7

                  Vápnik

                  (mg) 400

                  Železo

                  (mg) 6

                  Zinok

                  (mg) 4

                  Jód

                  (μg) 70

                  Selén

                  (μg) 10

                  Meď

                  (mg) 0,4

      PRÍLOHA VI
      ŠPECIFICKÉ MAXIMÁLNE HLADINY REZÍDUÍ PESTICÍDOV ALEBO METABOLITOV PESTICÍDOV V POTRAVINÁCH SPRACOVANÝCH NA BÁZE OBILNÍN A V DETSKEJ POTRAVE URČENÝCH PRE DOJČATÁ A MALÉ DETI

                  Chemický názov látky

                  Maximálna hladina rezíduí
                  (mg/kg)

                  Cadusafos

                  0,006

                  Demeton-S-metyl/demetol-S-metyl sulfón/oxydemeton-metyl (jednotlivo alebo kombinovaný, vyjadrený ako demeton-S-metyl)

                  0,006

                  Etoprofos

                  0,008

                  Fipronil (suma fipronilu a fipronil-desulfinylu, vyjadrená ako fipronil)

                  0,004

                  Propineb/propyléntiomočovina (suma propinebu a propyléntiomočoviny)

                  0,006

      PRÍLOHA VII
      PESTICÍDY, KTORÉ NESMÚ BYŤ POUŽÍVANÉ V POĽNOHOSPODÁRSKEJ VÝROBE URČENEJ NA VÝROBU POTRAVÍN SPRACOVANÝCH NA BÁZE OBILNÍN A V DETSKEJ POTRAVE URČENEJ PRE DOJČATÁ A MALÉ DETI
      Tabuľka 1
      Chemický názov látky (definícia rezídua)
      Disulfoton (suma disulfotonu, disulfoton sulfoxidu a disulfoton sulfonu vyjadrená ako disulfoton)
      Fensulfotion (suma fensulfotionu, jeho kyslíkatých analógov a ich sulfónov, vyjadrená ako fensulfotion)
      Fentin, vyjadrený ako trifenyltinový katión
      Haloxyfop (suma haloxyfopu, jeho solí a esterov, vrátane konjugátov, vyjadrená ako haloxyfop)
      Heptachlór a trans-heptachlór epoxid, vyjadrený ako heptachlór
      Hexachlórbenzén
      Nitrofen
      Ometoat
      Terbufos (suma terbufosu, jeho sulfoxidu a sulfónov, vyjadrená ako terbufos)
      Tabuľka 2
      Chemický názov látky
      Aldrín a dieldrín, vyjadrený ako dieldrín
      Endrín

      PRÍLOHA VIII
      ČASŤ A
      Zrušená smernica v znení neskorších zmien a doplnení
      (v zmysle článku 9)

                  Smernica Komisie 96/5/ES

                  (Ú. v. ES L 49, 28.2.1996, s. 17)

                  Smernica Komisie 98/36/ES

                  (Ú. v. ES L 167, 12.6.1998, s. 23)

                  Smernica Komisie 1999/39/ES

                  (Ú. v. ES L 124, 18.5.1999, s. 8)

                  Smernica Komisie 2003/13/ES

                  (Ú. v. EÚ L 41, 14.2.2003, s. 33)

            ČASŤ B
      Zoznam lehôt na transpozíciu do vnútroštátneho práva
      (v zmysle článku 9)

                  Smernica

                  Lehota na transpozíciu

                  Povolenie obchodovania s výrobkami, ktoré sú v súlade s touto smernicou

                  Zákaz obchodovania s výrobkami, ktoré nie sú v súlade s touto smernicou

                  96/5/ES

                  30. septembra 1997

                  1. októbra 1997

                  31. marca 1999

                  98/36/ES

                  31. decembra 1998

                  1. januára 1999

                  1. januára 2000

                  1999/39/ES

                  30. júna 2000

                  30. júna 2000

                  1. júla 2002

                  2003/13/ES

                  6. marca 2004

                  6. marca 2004

                  6. marca 2005

      PRÍLOHA IX
      TABUĽKA ZHODY

                  Smernica 96/5/ES

                  Táto smernica

                  článok 1 ods. 1, 2 a 3

                  článok 1 ods. 1, 2 a 3

                  článok 1 ods. 4 úvodná veta

                  článok 2 úvodná veta

                  článok 1 ods. 4 prvá zarážka

                  článok 2 písm. a)

                  článok 1 ods. 4 druhá zarážka

                  článok 2 písm. b)

                  článok 1 od. 4 tretia zarážka

                  článok 2 písm. c)

                  článok 2

                  článok 3

                  článok 3

                  článok 4

                  článok 4

                  článok 5

                  článok 5

                  článok 6

                  článok 6 ods. 1

                  článok 7 ods. 1

                  článok 6 ods. 2 prvý pododsek

                  článok 7 ods. 2 prvý pododsek

                  článok 6 ods. 2 druhý pododsek

                  článok 7 ods. 4

                  článok 6 ods. 2 tretí pododsek

                  článok 7 ods. 2 druhý pododsek

                  článok 6 ods. 3 písm. a) prvý pododsek úvodná veta

                  článok 7 ods. 3 úvodná veta

                  článok 6 ods. 3 písm. a) prvý pododsek bod i)

                  článok 7 ods. 3 písm. a)

                  článok 6 ods. 3 písm. a) prvý pododsek bod ii)

                  článok 7 ods. 3 písm. b)

                  článok 6 ods. 3 písm. a) druhý pododsek

                  článok 7 ods. 4

                  článok 6 ods. 3 písm. b)

                  článok 7 ods. 5

                  článok 6 ods. 4

                  článok 7 ods. 6

                  článok 7

                  článok 8

                  článok 8

                  —

                  —

                  článok 9

                  článok 9

                  článok 10

                  článok 10

                  článok 11

                  príloha I úvodná veta

                  príloha I úvodná veta

                  príloha I body 1, 2 a 3

                  príloha I body 1, 2 a 3

                  príloha I bod 4

                  príloha I bod 4

                  príloha I bod 4.1

                  príloha I bod 4.1

                  príloha I bod 4.2

                  príloha I bod 4.2

                  príloha I bod 4.2 písm. a)

                  príloha I bod 4.2 prvá zarážka

                  príloha I, bod 4.2, písm. b)

                  príloha I bod 4.2 druhá zarážka

                  príloha I, bod 4.2, písm. c)

                  príloha I bod 4.2 tretia zarážka

                  príloha I body 5 a 6

                  príloha I body 5 a 6

                  príloha II úvodná veta

                  príloha II úvodná veta

                  príloha II bod 1

                  príloha II bod 1

                  príloha II body 1.1 až 1.3

                  príloha II body 1.1 až 1.3

                  príloha II bod 1.3a

                  príloha II bod 1.4

                  príloha II bod 1.4

                  príloha II bod 1.5

                  príloha II bod 1.4a

                  príloha II bod 1.6

                  príloha II bod 1.4b

                  príloha II bod 1.7

                  príloha II bod 1.5

                  príloha II bod 1.8

                  príloha II body 2 až 5

                  príloha II body 2 až 5

                  príloha III

                  príloha III

                  príloha IV

                  príloha IV

                  príloha V

                  príloha V

                  príloha VI

                  príloha I bod 7 a príloha II bod 6

                  príloha VII

                  príloha VI

                  príloha VIII

                  príloha VII

                  —

                  príloha VIII

                  —

                  príloha XI